《和王沣州喜雨》
宋代·吴芾

田父苦亢旱，伤心涕泗沱。
使君悯斯民，雩禜亦何多。
古庙舞群悯，袂属肩相摩。
密云自西郊，奈汝旱魃何。
天官感精诚，霹雳加谴诃。
遂协毕星好，一洗吾民痾。
顿觉田亩间，欢然声气和。
人生一饱足，宁复忧其他。
要当及丰年，对酒仍高歌。
只愁偃鼠腹，未醉颜已酡。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。